         ROMÂNIA                                
      JUDEŢUL IAŞI                                                                

MUNICIPIUL PAŞCANI                                                            

   CONSILIUL LOCAL                                                                 
HOTĂRÂRE
privind acordarea unor facilităţi pe mijloacele de transport în comun pentru  elevi, veterani de război şi văduve de război, pensionari, precum şi persoane cu handicap cât şi asistenţii  personali sau însoţitorii acestora 


Consiliul Local al Municipiului Paşcani, judeţul Iaşi;



Având în vedere Referatul nr.4317 din 26.03.2008 întocmit de Serviciul Comunitar de Asistenţă Socială, Protecţie Socială şi Autoritate Tutelară şi Serviciul Buget, Financiar - Contabilitate din cadrul Primăriei municipiului Paşcani;



In baza Rapoartelor de avizare ale comisiei de învăţămậnt, sănătate, sport, tineret, protecţie socială, ale Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene si ale Comisiei de studii, prognoze economico-sociale, buget , finanţe, administrarea domeniului public şi privat , servicii publice, comerţ şi privatizare, programe europene din cadrul Consiliului Local al municipiului Pascani;



Având în vedere prevederile art.8 din Legea nr.47/2006 privind sistemul naţional de asistenţă socială;

În conformitate cu prevederile art. 49 lit. e) şi g), art.51 şi art 52 din H.G. nr. 

1149/2002 pentru aprobarea Normelor metodologice de aplicare a prevederilor Legii nr.116/2002 privind prevenirea şi combaterea marginalizării sociale; 



Având în vedere prevederile art.17 alin. (1) şi art.176 alin. (1) din Legea nr. 

84/1995  privind Legea învăţământului, republicată;

                    În conformitate cu prevederile  art.6 lit.e) şi art.23 din Legea nr.448/2006 privind protecţia şi promovarea drepturilor persoanelor cu handicap, republicată.

Având în vedere art. 16 lit.b) din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată;

In conformitate cu prevederile art. 36 alin.(1), alin (2) lit. a) şi d) alin.(6) 

lit.a) punctele 1şi 2 din Legea nr. 215/2001 privind administraţia publică locală, republicată, cu modificarile si completarile ulterioare;


In temeiul art. art.45 alin.(1) din Legea nr.215/2001,
HOTĂRĂŞTE:


Art. 1  Se aprobă 4 călătorii/lună dus-întors gratuite cu mijloacele de transport în comun, începând cu data de 01 aprilie 2008 – 31 decembrie 2008, veteranilor de război şi văduvelor de război, domiciliaţi în localităţile componente mun. Paşcani, servicii care se execută de către RAGCL Paşcani.


Art. 2  Se aprobă 4 călătorii/lună dus-întors gratuite cu mijloacele de transport în comun, începând cu data de 01 aprilie 2008 – 31 decembrie 2008, persoanelor cu handicap grav şi accentuat, precum şi asistenţilor personali sau însoţitorilor acestora domiciliaţi în localităţile componente mun. Paşcani, servicii care se execută de către RAGCL Paşcani.


Art. 3  Se aproba 4 călătorii/lună dus-întors gratuite cu mijloacele de transport în comun, începând cu data de 01 aprilie 2008 – 31 decembrie 2008, pensionarilor al caror  venit este de pana in 400 lei, domiciliati in localitatile componente  muncipiului Pascani, servicii care se executa de catre RAGCL Pascani.

          Art. 4 Biletele emise de furnizorul serviciului vor fi ridicate de beneficiari de la Serviciul Comunitar de Asistenţă Socială, Protecţie Socială şi Autoritate Tutelară după verificarea legitimaţiei şi a unui act de identitate.


Art. 5  Se aprobă reducerea cu 50% din valoarea costului unui bilet începând cu data de 01 aprilie 2008 – 15 iunie 2008, elevilor care circulă cu mijloacele de transport în comun proprietatea RAGCL Paşcani, domiciliaţi în localităţile componente mun. Paşcani şi frecventează cursurile şcolare la instituţiile de învăţământ în municipiul Paşcani.

Art. 6  Decontarea facilităţilor acordate prin prezenta hotărâre se va factura de către RACGL Paşcani către Serviciul Financiar – contabilitate şi ordonatorului de credite din cadrul Primăriei municipiul Paşcani, care au obligaţia de a achita facturile reprezentând c/v bilete gratuite şi a diferenţei de 50%, înainte de eliberarea acestora către beneficiari.

Art. 7 Consiliul de administraţie al RAGCL, Serviciul Financiar – contabilitate şi Serviciul Comunitar de Asistenţă Socială, Protecţie Socială şi Autoritate Tutelară din cadrul Primăriei municipiului Paşcani vor duce la îndeplinire prevederile prezentei hotărâri.


Art.8 Serviciul administraţie publică locală, va comunica în copie prezenta hotărâre:

· Instituţia Prefectului judeţului Iaşi;

· Primarului municipiului Paşcani;

· Serviciului Financiar -contabilitate;

· Serviciului Comunitar de Asistenţă Socială, Protecţie Socială şi Autoritate Tutelară;

· RAGCL Paşcani;

· Mass-media.

         PREŞEDINTE DE ŞEDINŢĂ                                   CONTRASEMNEAZĂ

  Consilier,                                                                  Secretar,

       CONSTANTINESCU FLORIN                        Zuzan Mircea

